# איש משפחה - דמויות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

זוהי רשימת הדמויות בסדרת הטלוויזיה איש משפחה.

| פרטי עלילה ("ספוילרים") מופיעים בהמשך.

## [עריכה] דמויות ראשיות

- פיטר - פיטר גריפין, עובד כושל ממעמד הצווארון הכחול, מצליח למרות כשלונותיו ושתיינותו להיות "איש משפחה" מסור. פיטר הוא אירי-אמריקני אך גם צאצא ישיר למשפחת עבדים אפרו-אמריקנית שהייתה בבעלות משפחת חותנו. לבושו של פיטר מתאפיין בחולצה לבנה, מכנסיים שחורות-ירוקות ונעליים שחורות. הוא ממושקף, שמן ושיערו חום.
- לויס - אישתו של פיטר, עקרת בית ומורה לפסנתר. לויס היא בת למשפחת פיוטרשמידט - משפחה עשירה ומיוחסת. בתקופת העבדות החזיקה משפחת פיוטרשמידט בבעלותה עבדים אפרו אמריקנים שאחד מהם, נייט גריפין, הוא אחד מאבות משפחת גריפין. לבושה מתאפיין בחולצה מכופתרת ירוקה ומכנסיים בצבע שמנת. היא רזה ושערה אדמוני.
- מג - בתם של לויס ופיטר, מאותגרת זהות שכיעורה מביא אנשים שרואים אותה בפעם הראשונה עד לכדי התאבדות. היא לבושה לרוב בכובע אדום על ראשה, גופיית T ומעליה חולצה ורודה. מכנסייה כחולים. היא ממושקפת, שמנמנה ושיערה חום.
- כריס - בנם של לויס ופיטר, קשה קליטה אך מוכשר מבחינה אומנותית. שיערו בלונדיני ועליו כובע שחור-כתום. חולצתו כחולה ומכנסיו שחורים.
- סטואי - ילדם החכם והשטני של פיטר ולויס. רגיש במיוחד לדגדוגים בבטן. הוא נראה כמו פעוט, אך למעשה הוא גאון הלוקה בשגעון גדלות. לבושו חולצה צהובה, מעליה סרבל אדום. צבע שערו הוא חום (לפי הסרט של "איש משפחה", בו סטואי פוגש את דמותו מהעתיד, ושערה חום), אך על ראשו מונחות כ-9 שערות קצרות. ראשו של סטואי הוא בצורה הלא טבעית של פוטבול אמריקאי. סטואי, להבדיל משאר בני משפחת גריפין, מדבר במבטא בריטי. שתי מטרות חייו העיקריות של סטואי הן להרוג את אמו ולהשתלט על העולם.

מעולם לא הובהר בבירור אם מבוגרים יכולים להבין את סטואי, וישנו ויכוח על כך בין מעריצי הסדרה. ככל הנראה, מבוגרים מבינים את סטואי בעיקר כאשר זה מקדם את הקומדיה או את העלילה (וישנן דוגמאות בפרקים רבים למקרים כאלה), אך פעמים רבות הם אדישים לדבריו או מתעלמים ממנו (מה שקורה כמעט בכל פרק בסדרה). יתכן שהדבר נובע מסלחנות המבוגרים כלפי ילדים, שמתייחסים לדיבוריו על שליטה עולמית והרג אמו כשטויות של ילד. כלב המשפחה, בריאן, תמיד מבין את מה שסטואי אומר. ברוב המקרים, אנשים זרים (קרי, לא ממשפחתו הקרובה) מבינים את סטואי.

- בריאן - כלבם המדבר, החכם, הציני והאלכוהוליסט של בני משפחת גריפין. אפו גדול מאוד ביחס לעיניו, צבע פרוותו לבן וקולרו אדום. למרות שבני משפחת גריפין מייחסים לו תכונות אנושיות, הם עדיין מתייחסים אליו כחיית מחמד. בפרק השמונה-עשר בעונה הרביעית ניתן לראותו מאושפז בבית חולים המיועד לבני אדם (לאחר שפיטר דרס אותו בטעות עם רכבו).

מכיוון שסטואי ובריאן הם האינטלקטואלים היחידים במשפחת גריפין, מתפתחת ביניהם מערכת יחסים של שנאה-חיבה. פעמים רבות הם יוצאים להרפתקאות משותפות.

## [עריכה] דמויות משניות

### [עריכה] משפחת סוואנסון (Swanson)

- ג'ו סוואנסון (Joe Swanson): שוטר משותק רגליים, שכן של משפחת גריפין. ג'ו נפצע לאחר שנדחף על ידי הגרינץ' מגג בית בערב חג המולד- ומאז ג'ו נוטר טינה לחג המולד.
- בוני סוואנסון (Bonnie Swanson): אישתו של ג'ו, נמצאת בהיריון נצחי.
- קווין סוואנסון (Kevin Swanson): בנם המתבגר של ג'ו ובוני.

### [עריכה] משפחת קוואגמייר (Quagmire)

- גלן קוואגמייר (Glenn Quagmire): שכן של משפחת גריפין, רווק חרמן ורודף שמלות. אהב נשים רבות, לויס במיוחד. עם אישה אחת כמעט והתחתן.
- ג'ואן קוואגמייר (Joan Quagmire): הייתה משרתת של פיטר למשך שבוע, וביום האחרון הפכה למושא אהבתו של גלן. אופיה התאבדותי, והיא אף איימה שתהרוג את גלן ואת עצמה אם יעזוב אותה. לבסוף אכן נפטרה.
- אמו של גלן: גלן אמר באחת הפעמים כי גדל ללא אב. כיום, היא רגזנית ונראה כי היא אוהבת את חתולה, "כפפות" (Mittens), יותר מאת בנה - אולי כי עוד לא הפך לאב חוקי.

### [עריכה] משפחת בראון (Brown)

- קליבלנד בראון (Cleveland Brown): אמריקאי-אפריקאי, שכן של משפחת גריפין. היה בעברו כרוז מכירות פומביות בבית המכירות הפומביות סות'ביס, אך לאחר שקיבל מכה מעמוד טוטם הפך דיבורו לאיטי והוא עצמו עייף ואיטי, לרוב. לקליבלנד מעדנייה בשם "המעדן של קליבלנד". קליבלנד התגרש מאשתו לאחר שניהלה רומן עם גלן קווגמייר, לטענתה מפני שאין לו תשוקה אליה. למרות הבגידה, גלן וקליבלנד נשארו חברים.
- לורטה בראון (Loretta Brown): אישתו לשעבר של קליבלנד. התגרשה ממנו לאחר שניהלה רומן עם גלן קווגמייר, וטענה שאין לקליבלנד תשוקה אליה. הייתה בעברה שחקנית קריקט טובה מאוד.
- קליבלנד בראון הבן (Cleveland Brown Junior):בנם של קליבלנד ולורטה, סובל מהפרעת קשב ריכוז והיפראקטיביות

### [עריכה] משפחת גולדמן (Goldman)

- מורט גולדמן (Mort Goldman): רוקח יהודי, אחד מחבריו של פיטר. נשוי למיוריאל גולדמן ואב לניל גולדמן. פגש את מיוריאל דרך שירות הכרויות בוידאו. נוירוטי והיפוכונדר. למורט שיער אדום ומתולתל ושלוש שיניים בולטות.
- מיוריאל גולדמן (Muriel Goldman): אשתו של מורט ואמו של ניל. פגשה את מורט דרך שירות הכרויות בוידאו. היא מוצאת אותו מושך ומקסים.
- ניל גולדמן (Neil Goldman): בנם החנון של מורט ומיוריאל גולדמן. בשונה מאביו, הוא בעל בטחון עצמי מופרז במקצת. מאוהב במג, ומבקש ממנה להיות חברה שלו לעתים קרובות.

### [עריכה] משפחת טאקר (Tucker)

- טום טאקר (Tom Tucker): קריין חדשות ערוץ 5. סדיסט באופיו. בעל לסטייסי טאקר ואב לג'ייק טאקר.
- סטייסי טאקר (Stacy Tucker): אשתו הנוכחית של טום ואמו החורגת של ג'ייק.
- ג'ייק טאקר (Jake Tucker): בנם של טום וסטייסי טאקר. פניו מהופכים.

### [עריכה] דמויות אחרות

- אדם ווסט: שכן של משפחת גריפין, ראש העיר המקומי. פרנואיד ומוזר באופיו.

הסדרה מתאפיינת במספר קטן של דמויות משנה. בנוסף לדמויות המשנה, קיימות מספר דמויות קבועות למחצה שלרוב מספרות את אותה הבדיחה פעם אחר פעם:

- הקוף הרשע שנמצא בארון של כריס.
- הרברט - זקן בעל התנהגות פדופילית שאוהב לצפות בכריס.
- התרנגולת הענקית - האויבת הנצחית של פיטר שנלחמת בו וגורמת תוך כדי כך להרס בממדים עצומים. לראשונה נלחמה בפיטר לאחר שנתנה לו קופונים שפג-תוקפם ופיטר התעצבן.
- איש חרש משומן. ככל הנראה, היה פעם עורך דין מצליח, שעזב את תפקידו עכב התמכרות לקוקאין.
- Kool-Aid Man - קנקן משקה אדום שמדי פעם מגיע, לרוב דרך קירות (תוך כדי שבירתם) וצועק "או יה!" ("Oh yeah!"). במקור, קמע של משקה ילדים בשם Kool-Aid. קריאת ה"או, יה!" היא סמלו המסחרי.

מקור: http://he.wikipedia.org../../../%D7%90/%D7%99/%D7%A9/%D7%90%D7%99%D7%A9_%D7%9E%D7%A9%D7%A4%D7%97%D7%94_-_%D7%93%D7%9E%D7%95%D7%99%D7%95%D7%AA.html

קטגוריה: דמויות טלוויזיוניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English